open-index/open-wikipedia-markdown huggingface dataset:
కొండపేట కమాల్

**కొండపేట కమాల్**  రంగస్థల నటుడు. ఇతడు వైఎస్ఆర్ జిల్లా కొండపేట వాస్తవ్యుడు. చిన్నతనంలో తురిమెల్ల నాటక కంపెనీలో చేరి కృష్ణుడు, కనకసేనుడు, ప్రహ్లాదుడు మొదలైన పాత్రలను ధరించాడు. ఇతడు డి.వి.నరసింహారావు శిక్షణలో సత్యభామ పాత్రకు కొత్తగా రూపురేఖలు దిద్దుకున్నాడు. ఇతడు "రాయలసీమ స్థానం" అనే బిరుదు గడించాడు. తాడిపత్రిలో స్థానం నరసింహారావు ఎదుట సత్యభామ వేషాన్ని ధరించి అతడి ప్రశంసలను అందుకున్నాడు. ఇంకా ఇతడు చిత్రాంగి, చింతామణి పాత్రలలో రాణించాడు. పద్యం చదవడంలో భావం వ్యక్తం చేయడంలో మంది గుర్తింపు పొందాడు.

## జీవిత విశేషాలు
అతను స్త్రీ పాత్ర నిర్వహణలో దిట్ట. అతను 1915 ఫిబ్రవరి 12న కడప జిల్లా కొండపేటలో జన్మించాడు. అతని తండ్రి పేరు హుసేన్ సాహెబ్. నిరుపేద కుటుంబంలో పుట్టిన కమాల్ సాహెబ్  ఐదవ తరగతి చదువుతోనే విద్యాభ్యాసం ముగిసింది. పదకొండవ సంవత్సరంలోనే కమ్మగా పాడే కమాల్ సాహెబ్ ను, గాజుల లక్ష్మయ్య చేరదీసాడు. లవకుశ నాటకంలో నటింపజేసాడు. నాటి ప్రదర్శనలో కమాల్ సాహెబ్ నటన, శ్రావ్యమైన గాత్రం నటుడిగా ముందుగా వెళ్ళడానికి తోడ్పడింది. అతను డి.వి.నరసింహారావు దగ్గర శాస్త్రీయ సంగీతం చేర్చుకున్న తరువాత రామదాసు, కృష్ణలీల, తులాభారంలో నటించాడు.
తురిమెళ్ళవారి మాధవ విలాస నాటక సమాజం నలభైమంది నటులతో రాయలసీమ ప్రాంతంలో నాటకాలు ప్రదర్శిస్తుండేది. కమల్ సాహెబ్ ఆ సమాజంలో చేరి రంగూన్ రౌడి, చింతామణి, హరిశ్చంద్ర, పాదుకా పట్టాభిషేకం మొదలైన నాటకాలలో నటించి మంచి నటుడుగా పేరుతెచ్చుకున్నాడు. 1935లో రామవిలాస సభ తరపున కడపలో ప్రదర్శించిన రామదాసు, చండిక, పాదుక మొదలైన నాటకాలలో బళ్ళారి రాఘవ, దౌడ్డన గౌడ, పద్మావతి దేవి బృందంతో కలిసి నటించాడు.స్త్రీ పాత్ర నిర్వహణలో సహజత్వాన్ని కనబరచిన కమాల్ సాహెబ్ తరువాత నాటకాలలో సత్యభామ, సక్కుబాయి, చింతామణి, కైక, ముర, చంద్రమతి, సావిత్రి, తార, యశోద, పద్మావతి పాత్రలలో నటించి స్థానం నరసింహారావు, బళ్ళారి రాఘవ, జాషువా ల మెప్పును పొందాడు. అతను మహమ్మదీయుడైనప్పటికీ నటనలో కులమతాలు లేవని, హిందూ మతానికి సంబంధించిన ఆధ్యాత్మిక, పౌరాణిక పాత్రలలో నటించి నటనా రంగంలో ప్రత్యేక స్థానాన్ని సంపాదించుకున్నాడు.
ఇతడు జయప్రద సినిమాలోఋషి వేషం వేసి "మార్గమదేదో గాంచుడీ... దేహము నిత్యము కాదిది వినుడీ" అనే తత్వగేయాన్ని పాడాడు. 1970లో విడుదలైన యమలోకపు గూఢచారి సినిమాలో హరనాథ్‌కు ఒక పద్యం పాడాడు.

1962 వరకు సురభి సమాజం ప్రదర్శించిన నాటకాలలో నటించాడు. ప్రదర్శనాపరంగా లభించిన డబ్బును అనాథ పిల్లల కోసం, నిరుపేదల కోసం, స్కూళ్ళ నిర్మాణాల కోసం విరాళంగా ఇచ్చాడు. అతను నటించిన నాటకాలు ఆంధ్రప్రదేశ్ లోనే కాక బెంగళూరు, మైసూరు, మద్రాసు లలోనూ మెప్పును పొందాయి. నాటక రంగం కోసం పనిచేసిన అతనిని అనేక పరిషత్తులు అభినందించాయి. సువర్ణ పతకాలతో సత్కరించాయి. 1971 లో ఆంధ్రప్రదేశ్ నాట్య సంఘానికి అనుబంధంగా ఉన్న రాయలసీమ ప్రాంతీయ సంఘం "నాటక కళాధురీణ" బిరుదునిచ్చి గౌరవించింది.
## మరణం
ఇతడు 1974, అక్టోబర్ 31వ తేదీన కొండపేట, చెన్నూరుల మధ్య పెన్నానదిని దాటుతూ ప్రమాద వశాన మరణించాడు.

## మూలాలు

వర్గం:కడప జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
వర్గం:1915 జననాలు
వర్గం:1974 మరణాలు
ఉత్సాహము

ఉత్సాహము ప్రసిద్ధ  తెలుగు పద్య ఛందోరూపం. ఉత్సాహము ఛందోరూపం చాలా ప్రాచీన మైనది.
## పద్య లక్షణము
# ఇది జాతి రకానికి చెందినది
# 15 నుండి 22 అక్షరములు ఉండును.
# 4 పాదములు ఉండును.
# ప్రాస నియమం కలదు
# ప్రతి పాదమునందు 5 వ గణము యొక్క మొదటి అక్షరము యతి స్థానము
# ప్రతి పాదమునందు ఏడు సూర్య , ఒక గురువు గణములుండును.
## యతి స్థానం
ప్రతి పాదమునందు 5వ గణము యొక్క మొదటి అక్షరము యతి స్థానము. 

**ఉదా: <u>సె</u>నగ పిండి ఉల్లిపాయ <u>చి</u>న్న మిర్పకాయలున్**
## ఉదాహరణలు
thumb|కడియం జెడ్.పి.ఉన్నత పాఠశాల ఆవరణలో తిరుపతి వేంకట కవుల విగ్రహాలు
తిరుపతి వేంకట కవులు ఒక రోజున ఒక అవధానము (సాహిత్యం)లో "ఉల్లిపాయ పకోడి" మీద ఆశువుగా చెప్పిన పద్యము

:: సెనగ పిండి ఉల్లిపాయ చిన్న మిర్పకాయలున్
:: జొనిపి యందు నల్లమింత చొనిపి ముద్దచేసియున్
:: అనలతప్తమైన నేతియందు వైచి వేచినన్
:: చను పకోడి యనెడు పేర చక్కనైన ఖాద్యమై.

ఉదాహరణ: 2

గజము దెరలి దాని కొఱలి కంప మొంది పాఱఁగా
భజన నింద్రుఁ డంకుశమునఁ బట్టి బిట్టు నిల్పుచున్
నిజసుధారసైకపాన నిర్ణ యార్ద్ర కరమునన్
ఋజత మీఱ నిమిఱె నదియు రీతి మెఱసి క్రమ్మఱన్.


మరిన్ని ఉదాహరణలు  ఇక్కడ చూడవచ్చు.

## మూలాలు

వర్గం:పద్యము
వర్గం:ఛందస్సు
శంకర్ మెల్కోటే

**మేల్కోటే** గా ప్రసిద్ధి చెందిన **శంకర్ మెల్కోటే** ఒక సినీ నటుడు. ఎక్కువగా హాస్య పాత్రలు, సహాయ పాత్రలలో నటిస్తుంటాడు. ఈయన ఉషాకిరణ్ మూవీస్ వారి తొలిచిత్రమైన శ్రీవారికి ప్రేమలేఖతో చిత్రరంగానికి పరిచయమయ్యాడు. సుమారు 180 కి పైగా సినిమాల్లో నటించాడు. హైదరాబాదులోని ఓ మార్కెటింగ్ కంపెనీకి సీఈవో అయిన మెల్కోటేకి మొదట్లో సినిమాల్లో నటించడం కేవలం హాబీగానే ఉండేది. ఆయన పనిచేసే గ్రూపుకు చెందిన ఉషాకిరణ్ మూవీస్ చిత్రాల్లోనే నటించే వాడు. క్రమంగా వేరే సినిమాల్లో కూడా నటించడం మొదలుపెట్టాడు.

## జీవితం
ఆయన కాలేజీ రోజుల్లో నాటకాలు వేసిన అనుభవం ఉంది. ఆయన భార్య పేరు రమ.

## పురస్కారాలు
నాటక రంగంలో ఆయన కృషికి గాను 2008 లో యధువీర్ పురస్కారం బహుకరించారు.

## సినిమాలు

* శ్రీవారికి ప్రేమలేఖ
* అశ్విని
* నువ్వే కావాలి
* ఆనంద్
* ఒక రాధ ఇద్దరు కృష్ణుల పెళ్ళి
* సంతోషం
* దేశముదురు
* ఒక రాజు ఒక రాణి
* మన్మథుడు
* రెండేళ్ళ తర్వాత (2005)
* నో ఎంట్రీ (2006)
* బ్లేడ్ బాబ్జీ
* కరెంట్ (2009)
* మిస్టర్ గిరీశం (2009)
* బ్రహ్మలోకం టు యమలోకం వయా భూలోకం (2010)
* దూకుడు
* జలక్ (2011)
* అయ్యారే (2012)
* తూనీగ తూనీగ (2012)
* కార్తికేయ
* మనం
* బన్నీ అండ్ చెర్రీ (2013)
* గలాట (2014)
* కిక్ 2 (2015)
* వేర్ ఈజ్ విద్యా బాలన్ (2015)
* కేరింత (2015)
* సుప్రీమ్ (2016)
* హైదరాబాద్ లవ్ స్టోరి (2018)

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
పులి చేసిన పెళ్లి

**పులి చేసిన పెళ్లి** 1958లో విడుదలైన తెలుగు డబ్బింగ్ సినిమా. దీనికి మూలం మలయాళంలో జనాదరణ పొందిన నాయరు పిడిచ పులివళు అనే సినిమా.పి.భాస్కరన్ దర్శకత్వంలో సత్యం, రాగిణీ, ప్రేమ మీనన్,పంకజవల్లి  మొదలగు వారు నటించిన ఈ చిత్రానికి సంగీతం జీవన్ అందించారు. శరత్ ఫిలింస్ పతాకంపై నిర్మించిన ఈ చిత్రం 1958 డిసెంబరు 10 న విడుదలైనది.

## నటీనటులు
* రాగిణి
* సత్యన్
* ప్రేమ మేనన్
* పంకజవల్లి
* టి.ఎస్.ముత్తయ్య
* ఎస్.పి.పిళ్లై
* బహదూర్ 

## సాంకేతిక వర్గం
దర్శకుడు: పి.భాస్కరన్ 

సంగీతం: జీవన్ 

గీత రచయిత: రావూరు వెంకట సత్యనారాయణ రావు 

నిర్మాణ సంస్థ: శరత్ ఫిలింస్ 

విడుదల:10:12:1958.

## కథ
ఒక ఊళ్లో సర్కస్ కంపెనీ దిగుతుంది. ఆ ఊళ్లో రెండే రెండు హోటళ్లుంటాయి. సర్కస్ కంపెనీ జనాభాకి భోజనాలు సరఫరా చేసే బేరం కోసం హోటల్ యజమానులు చెల్లప్పా, నాగన్న పోటీ పడతారు. సర్కస్‌లో ఫీట్లు చేసే చంద్రం ద్వారా బేరం నాగన్నకి దక్కుతుంది. చంద్రాన్ని ఒకప్పుడు నాగన్న ఆశ్రయం ఇచ్చి పెంచాడు. ఇప్పుడు ఇలా అనుకోకుండా కలుసుకోవడం జరిగింది. చంద్రం నాగన్న ఇంటికి వెళ్లి నాగన్న కూతురు, తన బాల్య స్నేహితురాలు అయిన రాజ్యాన్ని చూస్తాడు. వాళ్లు పెళ్లి చేసుకోవాలనుకుంటారు. సర్కస్ బేరంతో నాగన్న బాగుపడుతున్నాడని చెల్లప్ప, తాను పెళ్లి చేసుకోవాలనుకున్న రాజ్యాన్ని చంద్రానికి ఇచ్చి పెళ్లి చేయబోతున్నాడన్న కోపంతో గోపి అనే రౌడీ నాగన్నపై పగబడతారు. ఫలితంగా ఫీట్లు చేసే చంద్రం చెయ్యి విరిగిపోతుంది. అందువల్ల సర్కస్ వసూళ్లు పడిపోతాయి. దాని మూలంగా నాగన్నకి వాళ్లు పెద్ద మొత్తాలు బాకీ పడతారు. చివరికి నాగన్న అప్పుల్లో మునిగిపోతాడు. దీనికి తోడు సర్కస్ కంపెనీ వారు డేరా ఎత్తేసి బాకీక్రింద జంతువుల్ని జమచేస్తూ నాగన్న గుమ్మం ముందు వదిలేసి వెళతారు. ఆ జంతువులను సాకడం మరింత కష్టంగా మారుతుంది నాగన్నకు.  గోపీ తనకు రాజ్యాన్ని ఇచ్చి పెళ్లి చేస్తే సమస్యలన్నింటినీ తీర్చివేస్తానని నాగన్నతో అంటాడు. గత్యంతరం లేక నాగన్న అందుకు అంగీకరిస్తాడు. గోపీతా రాజ్యానికి పెళ్లి చేసే సమయంలో క్రూరజంతువు వచ్చి పెళ్లి జరగకుండా పోలీసులు వచ్చేవరకూ దుష్టుల్ని అట్టే నిలబెట్టి ఉంచుతుంది. పోలీసులు దుష్టుల్ని అరెస్టు చేసి, చంద్రం రాజ్యాల పెళ్లితో కథ సుఖాంతమౌతుంది.

## పాటలు
గీత రచయిత: రావూరు వెంకట సత్య నారాయణరావు. 
# ఎందుకింక పంచదార మోజు చెప్పాలి ... రాజ్యం మోజు చెప్పాలి -
# కంటిచినుకే కాంచ నేరవా కార్మోయిల్ వర్ణా బాళీ నిలిచే -
# కాచుక్కూర్చున్నావు కస్తూరి మామిడి కాకి కొట్టుకపోవునయ్యో -
# కాలు బిగించిన పులిరన్న పులివాలు బిగించిన నాగన్న
# పట్టుచీరలేదుగా బొట్టుదిద్ద లేదుగా ఐనగాని ఎందుకోయీ -
# వెన్నంటి పిల్లా వెన్నంటి పిల్లా మనస్సు దాచావు నీ మనస్సు -

## మూలాలు


* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)  

వర్గం:తెలుగు డబ్బింగ్ సినిమాలు
వర్గం:తెలుగు సినిమా వ్యాసాల విస్తరణ ప్రాజెక్టు
అదితి అగర్వాల్

**అదితి అగర్వాల్** (జననం జనవరి 27, 1987) తెలుగు సినిమా నటి. ఈమె సినీనటి ఆర్తీ అగర్వాల్ చెల్లెలు.

## వ్యక్తిగత జీవితం
అదితి అగర్వాల్ గుజరాతీ కుటుంబములో జన్మించింది. అదితి తండ్రి పేరు శశాంక్ అగర్వాల్. ఆయన హోటల్ వ్యాపారం నడిపిస్తున్నాడు. తల్లి వీమా, గృహిణి. సోదరుడు ఆకాష్, అక్క ఆర్తీ అగర్వాల్. ఆర్తి అగర్వాల్ నటి.

## సినిమారంగ ప్రస్థానం
అల్లు అర్జున్ హీరోగా తెరంగ్రేట్రం చేసిన గంగోత్రి సినిమాతో అదితి అగర్వాల్ తెలుగు చిత్రరంగ ప్రవేశం చేసింది. ఈ సినిమాలో గ్లామర్ కు ప్రాధాన్యత ఇవ్వకుండా, చిన్నమ్మాయి పాత్రలో నటించింది. ఈవిడ నటించిన కొడుకు, విద్యార్థి సినిమాలు అంతగా విజయవంతంకాలేదు.

2007 లో, ఆర్తి అగర్వాల్ వివాహం సందర్భంగా తెలుగు టెలివిజన్ జర్నలిస్టు దాడి కేసులో తండ్రి, సోదరుడితో పాటు అదితి కూడా కారాగారంలో ఉండాల్సివచ్చింది.

## చిత్ర సమహారం
# గంగోత్రి (2003)
# కొడుకు (2004)
# విద్యార్థి (2004)
# లోకమే కొత్తగా (2011)
# ఏంబాబు లడ్డుకావాలా..? (2012)

## మూలాలు

వర్గం:తెలుగు సినిమా నటీమణులు
వర్గం:1987 జననాలు
సల్మాన్ ఖాన్ సినిమాలు

alt=A photograph of Salman Khan, looking away from the camera.|thumb|333x333px|ఏఖ్ థా టైగర్(2012) సినిమా ఆడియో విడుదల సమయంలో సల్మాన్ ఖాన్
**[[సల్మాన్ ఖాన్]] **ప్రముఖ బాలీవుడ్ నటుడు.
1989లో బీవీ హో తో ఐసీ సినిమాలో సహాయనటుడిగా తెరంగేట్రం చేసిన ఆయన సూరజ్ బర్జాత్యా దర్శకత్వంలో మైనే ప్యార్ కియాతో మంచి గుర్తింపు తెచ్చుకున్నారు. ఈ సినిమాలోని నటనకు ఫిలింఫేర్ ఉత్తమ నటుడు పురస్కారం కూడా అందుకున్నారు సల్మాన్. 1990లో  బాఘీ:ఎ రెబల్ ఫర్ లవ్, 1991లో పత్తర్ కే ఫూల్, సాజన్ వంటి సినిమాల్లో నటించారు. ఈ సినిమాలన్నీ మంచి కమర్షియల్ విజయాలుగా నిలిచాయి. ఆ తరువాత 1992లో ఆయన నటించిన సూర్యవంశ్, జాగృతి,  1993లో నటించిన దిల్ తేరా ఆషుకీ సినిమాలు ఫ్లాప్ కావడంతో ఆ సమయంలో ఆయన కెరీర్ కొంత వెనుకబడింది.

1994లో బర్జాత్యా దర్శకత్వంలో ఆయన నటించిన కుటుంబ కథా చిత్రం హమ్ ఆప్కే హై కౌన్..! సినిమా బాలీవుడ్ లోనే అతిపెద్ద హిట్ గా నిలిచింది. ఈ విజయంతో బాలీవుడ్‌లో ఆయన స్థానం స్థిరమైంది. అదే ఏడాది ఆమిర్ ఖాన్ తో కలసి అంద అప్నే అప్నే సినిమాలో  చేశారు సల్మాన్. ఈ సినిమా ఫ్లాప్ అయినా, బాలీవుడ్  కల్ట్ క్లాసిక్‌గా మాత్రం నిలిచిపోవడం విశేషం. ఆ తరువాత రాకేశ్ రోషన్ దర్శకత్వం వహించిన కరణ్ అర్జున్(1995) సినిమలో షారుఖ్ ఖాన్ తో కలసి  నటించారు ఆయన. ఈ సినిమా  ఆ సంవత్సరానికి రెండో భారీ హిట్ గా నిలిచింది. 1998లో సొహైల్ ఖాన్ దర్శకత్వంలో ప్యార్ కియా తో డర్నా క్యా సినిమాలో నటించారు. అదే ఏడాది షారుఖ్ ఖాన్ సినిమా కుచ్ కుచ్ హోతా హైలో సహాయ నటుడి పాత్రలో కనిపించారు. ఈ సినిమా 1998 లోనే అతి ఎక్కువ వసూళ్ళు సాధించిన చిత్రంగా నిలిచింది. ఈ సినిమాలోని నటనకు ఫిలింఫేర్ ఉత్తమ సహాయనటుడు పురస్కారం అందుకున్నారు సల్మాన్. 1999లో బీవీ నెం.1, హమ్ దిల్ దే చుకే సనమ్, హమ్ సాత్-సాత్ హై సినిమాల్లో నటించారు ఆయన. ఈ మూడు సినిమాలూ కమర్షియల్ గా మంచి విజయం సాధించడం ఆయన కెరీర్ కు ఎంతగానో ఉపయోగపడింది.

2003లో తేరా నామ్, బఘ్బాన్ సినిమాల్లో నటించారు సల్మాన్. తేరా నామ్ సినిమాలో ఆయన నటనకు విమర్శకుల ప్రశంసలు అందుకున్నారు. ఆ తరువాత గర్వ్ (2004), ముజ్సే షాదీ కరోగీ (2004), నో ఎంట్రీ (2005), పార్ట్నర్ (2007) వంటి పలు విజయవంతమైన సినిమాల్లో నటించారు సల్మాన్. 10 కా దమ్ (2008-09) గేమ్ షోతో వ్యాఖ్యాతగా బుల్లితెరకు పరిచయమయ్యారు ఆయన. 2006-08 సంవత్సరాల కాలంలో ఆయన చేసిన సినిమాలు చాలా వరకు ఫ్లాప్ అయ్యాయి. 2009 లో ఆయన నటించిన వాంటెడ్ తో ఆయన మళ్ళీ హిట్ల బాట పట్టారు. ఆ  తరువాత 2010 లో ఆయన చేసిన దబాంగ్ సినిమా కూడా హిట్ అయింది. అదే సమయంలో సల్మాన్ టివీ గేమ్ షో బిగ్ బాస్ కు 4 సీజన్ల పాటు  వ్యాఖ్యాతగా వ్యవహరించారు. 2011లో తన స్వంత నిర్మాణ సంస్థ సల్మాన్ ఖాన్ బీయింగ్ హ్యూమన్ ప్రొడక్షన్స్ తో చిల్లర్ పార్టీ అనే చిన్నపిల్లల సినిమాను నిర్మించారు సల్మాన్. ఈ సినిమాకు గానూ జాతీయ ఉత్తమ బాలల చిత్రం పురస్కారం కూడా అందుకున్నారు. అదే ఏడాది రెడీ, బాడీగార్డ్ వంటి హిట్ సినిమాల్లో నటించారు ఆయన. ఆ తరువాత ఆయన నటించిన భజరంగీ భాయీజాన్ సినిమా కమర్షియల్ గానే కాక, విమర్శకుల, ప్రేక్షకుల ప్రశంసలు కూడా అందుకుంది. ఈ విజయాలతో బాలీవుడ్ లో 1 బిలియన్ వసూళ్ళు దాటిన 9 వరుస సినిమాలు చేసిన హీరోగా సల్మాన్ చరిత్ర సృష్టించారు. భజరంగీ భాయీజాన్ సినిమాలోని ఆయన నటనకు ఫిలింఫేర్ ఉత్తమ నటుడు నామినేషన్ లభించింది. దాంతో గెలవకపోయినా 9 సార్లు అదే కేటగిరీకి నామినేషన్లు లభించిన హీరోగా కూడా ఆయన చరిత్ర సృష్టించారు. ఆయన 2021లో అంతిమ్ : ది ఫైనల్ ట్రూత్ సినిమాను నిర్మించి నటించాడు.

## సినిమాలు

## టెలివిజన్ కెరీర్
## నోట్స్



### మూలాలు
వినీత్ కుమార్

**వినీత్ కుమార్** (జననం: ఫిబ్రవరి 22 1969) ఒక భారతీయ సినీ నటుడు. *నేషనల్ స్కూల్ ఆఫ్ డ్రామా* విద్యార్థియైన వినీత్ కుమార్ హిందీ, ఇంగ్లీషు, తెలుగు సినిమాల్లోనూ, టీవీ కార్యక్రమాల్లోనూ నటించాడు. తెలుగులో ఆయనకు పేరు తెచ్చిన సినిమా రవితేజ హీరోగా నటించిన విక్రమార్కుడు.

## వ్యక్తిగతం
వినీత్ కుమార్ ఫిబ్రవరి 22, 1969 న బీహార్ లోని పాట్నాలో జన్మించాడు. *పాట్నా కాలేజియేట్ స్కూల్*లో ప్రాథమిక విద్యనభ్యసించాడు. పాట్నాలోని బి. ఎన్. కాలేజీలో గ్రాడ్యుయేట్ పట్టా పుచ్చుకున్నాడు. కళాశాల రోజుల్లో నాటకాల్లో బాగా పాల్గొనేవాడు. ఆ ఆసక్తితో 1973 లో *ఇండియన్ పీపుల్ థియేటర్ అసోషియేషన్*లో చేరాడు. 14 సంవత్సరాలు నాటకరంగంలోనే గడిపాడు. లోక్‌నాయక్ జయప్రకాశ్ నారాయణ్ హయాంలో జాతీయ రాజకీయాల్లో కూడా పాల్గొన్నాడు. తరువాత ఢిల్లీ లోని *[[నేషనల్ స్కూల్ ఆఫ్ డ్రామా]]* నుంచి రంగస్థల కళల మీద మాస్టర్స్ డిగ్రీ చేశాడు.

వినీత్ ప్రస్తుతం ముంబైలో నివాసం ఉంటున్నాడు. ఆయన భార్య పేరు మనోరంజన్ ధనీవాల్. ఆమె సౌదీ అరేబియా, రియాద్ లోని ప్రిన్సెస్ నౌరా విశ్వవిద్యాలయంలో అధ్యాపకురాలిగా పనిచేస్తున్నది. వినీత్ కు ఫోటోగ్రఫీ అంటే ఆసక్తి ఉంది. వినీత్ అన్న సునీత్ కుమార్ బీహార్ క్యాడర్ కు చెందిన ఐపీయస్ అధికారి. ప్రస్తుతం బీహారు రాష్ట్ర డీజీపీగా పనిచేస్తున్నాడు.

## నటించిన తెలుగు సినిమాలు, ధారావాహికలు

## మూలాలు

## బయటి లింకులు
* 

వర్గం:తెలుగు సినిమా నటులు
కావేరి ఝా

**కావేరి ఝా** భారతీయ చలనచిత్ర నటి. తెలుగు, హిందీ చిత్రాల్లో నటించింది.

## చిత్ర సమహారం

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1983 జననాలు
గ్రాహం

**గ్రాహం** (ఆంగ్లం: Graham) ఒక ఆంగ్లేయుల పేరు.

# గ్రాహం గూచ్ - ఇంగ్లాండుకు చెందిన ప్రముఖ క్రికెట్ క్రీడాకారులలో ఒకడు.
# అలెగ్జాండర్ గ్రాహం బెల్ - అమెరికాకు చెందిన ప్రఖ్యాత శాస్త్రజ్ఞుడు.
నల్ కంద్ ప్యాలెస్

thumb|ప్యాలెస్ ప్రవేశ ద్వారం
thumb|ప్యాలస్ ముందు భాగం
**నల్ కంద్ ప్యాలస్ **లేదా **నలకునాడు** (కన్నడ : ನಾಲ್ಕುನಾಡು ಅರಮನೆ, Nalkunadu aremane
), అనేది కర్ణాటక రాష్ట్రంలోని  కొడగు జిల్లాలో  ఉన్న ప్యాలెస్. అక్కడి స్థానిక భాష కొడవలో  దీనిని నాల్ నాడ్ అరెమనే అని కూడా అంటారు. యవకపడి అనే  గ్రామానికి దగ్గర్లో ఉంది ఈ భవనం. దీనిని సా.శ. 1792 నుంచి 1794 మధ్య కాలంలో నిర్మించారు. కొడగు ప్రాంత రాజుల్లో, హేళిరి వంశానికి చెందిన ఆఖరి రాజు, ఆ ప్రాంత ఆఖరి రాజు అయిన చిక్క వీర రాజేంద్ర ఈ ప్యాలెస్ లోనే ఉండేవారు. ఈ రాజును బ్రిటిష్ వారు గద్దె నుంచి దింపి, రాజ్యాన్ని తమ వశం చేసుకునే సమయంలో  వీర రాజేంద్ర  ఈ ప్యాలెస్ లోనే ఉన్నారు. కన్నడలో తీసిన శాంతి అనే ఏక నటి సినిమా ఈ ప్యాలస్ చుట్టుపక్కలే చిత్రించారు.

## చరిత్ర
సా.శ. 1780లో కొడగు రాజు లింగరాజు మరణానంతరం హైదర్ అలీ కొడుగు రాజ్యాన్ని తన అధీనంలోకి తీసుకుని, చిన్న వయస్కులైన లింగరాజు కుమారులైన దొడ్డ వీరరాజేంద్ర, లింగ రాజేంద్ర, అప్పణ్ణలను తన సంరక్షణలో ఉంచారు. యువరాజులను హసన్ జిల్లాలోని గొరూర్ కు పంపించి కొడుగు రాజధాని మెర్కరాలో తన సైన్యాన్ని ఉంచాడు. కొడగు కోశాధికారి మంత్రి అమల్దార్ సుబ్బరసయను తాత్కాలికంగా రాజ్యపాలను నియమించారు. ఈ పరిణామానికి కొడగు ప్రాంత ప్రజలు, ప్రముఖులు అప్రమత్తులయ్యారు. వారి పక్క రాజ్యమైన మైసూర్లోని ఉడయార్ రాజవంశం విషయంలో హైదర్ అలీ చేసినట్టు కొడుగు రాజకుమారులను తప్పించి, రాజ్యాన్ని అతను దక్కించుకుంటాడేమోనని భావించి తిరుగుబాటు చేశారు. 1782లో హైదర్ అలీ బ్రిటిష్ సైన్యంతో యుద్ధంలో తీరిక లేకుండా ఉన్నప్పుడు, అదను చూసి కొడగు ప్రజలు తిరుగుబాటు ప్రకటించారు. హైదర్ అలీ సైనికుల్ని తమ రాజ్యం నుంచి గెంటివేసి స్వాతంత్ర్యం ప్రకటించుకున్నారు వారు. కానీ యువరాజులను మాత్రం హైదర్ అలీ నిర్భంధం నుంచి  తప్పించలేకపోయారు.

## Notes



Category:Articles containing Kannada-language text
యాంత్రిక ప్రయోజనం

**యాంత్రిక ప్రయోజనం** (**Mechanical advantage** - మెకానికల్ అడ్వంటేజ్) అనగా పనిముట్టు లేదా యంత్రం ఉపయోగించి మనం పెట్టే బలాన్ని (ఇన్‌పుట్ శక్తి) పెంచి, ఎక్కువ బలాన్ని (అవుట్‌పుట్ శక్తి) ఉత్పత్తి చేయగలగడం. ఇది యంత్రంపై మనం పెట్టే బలాన్ని, యంత్రం ఉత్పత్తి చేసే బలాన్ని పోల్చుతుంది. ఇది బలం లేదా దూరాన్ని మార్చుకోవడం ద్వారా జరుగుతుంది. దీనికి ఉదాహరణగా లీవర్ సిద్ధాంతము ఉంటుంది. యంత్ర భాగాలను బలాలు, కదలికలను నియంత్రించడానికి, మార్చడానికి రూపకల్పన చేసే విధానాన్ని యాంత్రిక విధానం (మెకానిజం) అంటారు.

యాంత్రిక ప్రయోజనాన్ని సూత్రాలలో MA గా వ్రాస్తారు.

:MA = \frac{\text{output force}}{\text{input force}}

ఘర్షణ బలం,
:MA = \frac{\text{distance over which effort is applied}}{\text{distance over which the load is moved}}

వర్గం:యంత్రాలు

## లివర్లు
కుడి|thumb|280x280pxలివర్ అనేది స్థిర బిందువు చుట్టూ తిరిగే లేదా కదిలే ఒక దృఢమైన బార్ లేదా రాడ్. ఈ స్థిర బిందువునే ఫుల్‌క్రమ్ అంటారు. ఇది బరువులు ఎత్తడానికి లేదా తక్కువ శ్రమతో ఎక్కువ పని చేయడానికి ఉపయోగపడుతుంది.ఇందులో ఫుల్‌క్రమ్ (కీలు), లోడ్ (బరువు), ఎఫర్ట్ (శక్తి) అనే మూడు భాగాలు ఉంటాయి. దీనిపై ఫుల్‌క్రమ్ (కీలు) వివిధ దూరాలలో బలాలను ప్రయోగించడం ద్వారా పనిచేస్తుంది. ఫుల్‌క్రమ్ స్థానాన్ని బట్టి లివర్ తరగతి నిర్ణయించబడుతుంది. ఒక లివర్ నిరంతరం తిరిగే చోటను రోటరీ రెండవ-తరగతి లివర్‌గా పిలవబడుతుంది. లివర్ చివర శక్తిని ఉపయోగించడం ద్వారా యాంత్రిక శక్తిని మార్చవచ్చు. లివర్ అనేది శక్తిని పెంచడానికి (యాంత్రిక ప్రయోజనం), దాని దిశను మార్చడానికి లేదా కదలికను సులభతరం చేయడానికి ఉపయోగపడే సాధారణ యంత్రం.

ఆధునిక కాలంలో ఇటువంటి రోటరీ లివరేజ్ విస్తృతంగా ఉపయోగించబడుతోంది. 2వ తరగతి లివర్ అనేది సాధారణ యంత్రం. ఇది రోటరీ లివర్ లోని ఒక రకం. గేర్‌సెట్‌లో, చిన్న గేర్‌ను (తక్కువ పళ్ళు, తక్కువ టార్క్ ఇచ్చేది) పెద్ద గేర్‌తో జత చేసినప్పుడు, తక్కువ యాంత్రిక ప్రయోజనం ఉన్న చిన్న గేర్, పెద్ద గేర్‌ను తిప్పడం ద్వారా ఎక్కువ టార్క్, వేగ నిష్పత్తులను (తక్కువ వేగం, ఎక్కువ బలం) సాధించవచ్చు. అధిక యాంత్రిక ప్రయోజనాన్ని ఉపయోగించుకోవడానికి 'పొడవు' రోటరీ లివర్‌ను ఉపయోగించడం అవసరం. కొన్ని రకాల ఎలక్ట్రిక్ మోటార్ల రూపకల్పనలో యాంత్రిక ప్రయోజనాన్ని చేరుస్తారు

*a,* *b లు* ఫుల్‌క్రమ్ నుండి *A*, *B* బిందువులకు దూరాలు అయితే, *A* కి వర్తించే *F <sub>A</sub>* ఇన్‌పుట్ శక్తి, *B* వద్ద ప్రయోగించబడే *F <sub>B</sub>* అవుట్‌పుట్ శక్తి అవుతుంది. అయితే *A,* *B బిందువుల* వేగాల నిష్పత్తి ఇలా ఇవ్వబడుతుంది. కాబట్టి అవుట్‌పుట్ శక్తి నిష్పత్తి ఇన్‌పుట్ శక్తి లేదా యాంత్రిక ప్రయోజనం ద్వారా ఇవ్వబడుతుంది.

## <math display="block">\mathit{MA} = \frac{F_b}{F_a} = \frac{a}{b}.</math>మూలాలు
బోధి వృక్షం

**బోధి వృక్షం** (సంస్కృతం: बोधि) సాధారణంగా రావి చెట్టుగా కూడా పిలువబడుతుంది.  ఇది బుద్ధగయ వద్ద చాలా పురాతనమైన, పవిత్రమైన చెట్టు. ) ఈ వృక్షం క్రింద బౌద్ధమత స్థాపకుడైన గౌతమ బుద్ధుడు ధ్యానం చేసి జ్ఞానాన్ని పొందినట్లు కథనం. మతపరైన సంస్కృతిలో బోధి చెట్టు యొక్క ఆకులు ఎల్లప్పుడూ ప్రదర్శితమయ్యే హృదయ ఆకారంలో ఉంటాయి. 

బౌద్ధ ధర్మములో చారిత్రాత్మకంగా, ఆధ్యాత్మికంగా బోధి వృక్షానికి ఎంతో ప్రాచుర్యం ఉంది. శ్రమనుడైన సిద్ధార్థ గౌతముడు రావి వృక్షం కిందే బుద్ధునిగా అవతరించారు. అందుకే రావి చెట్టును బౌద్ధ ధర్మవాదులు " బోధి వృక్షంగా" గుర్తిస్తారు, గౌరవిస్తారు. బుద్ధ గయాలో ఉన్నటువంటి బోధి వృక్షాన్ని, ఆలయాన్ని ఎంతో మంచి పర్యాటకులు ప్రతి రోజు పర్యటిస్తారు. భారతదేశంలోనే కాక ప్రపంచంలోని నెలకొల్పినటువంటి వివిధ బౌద్ధ విహారాలలో ఈ బోధి వృక్షాన్ని అత్యంత గౌరవప్రదంగా, ఆధ్యాత్మికంగా నాటబడినాయి. 
## ఉత్సవాలు

### బోధి దినం
ఈ బోధి వృక్షం వద్ద ప్రతీ డిసెంబరు 8 న బోధి దినం జరుపబడుతుంది. ఈ భౌద్ధధర్మం పాటించేవారు ఈ వృక్షం వద్ద ఒకరినొకరు "బుదు శరణై" అని అభినందించుకుంటారు.

## మూలాలు

## ఇతర లింకులు

*The Bodhi Tree Network – Listing of branches/saplings of the Bodhi Tree around the world, cultivation tips of Bo tree, and how to share Bodhi trees.
*The Bodhi-Tree Meditation – a Buddhist practice based on the Buddha's night of liberation

వర్గం:బౌద్ధ మతము
అభిరామి

**అభిరామి** (దివ్య గోపికుమార్) భారతీయ సినిమా నటి, టెలివిజన్ వ్యాఖ్యాత. ఈవిడ మలయాళం, తమిళం, తెలుగు, కన్నడ సినిమాలలో నటించారు.

## జననం - విద్యాభ్యాసం
1983, జూలై 26 న కేరళ లోని త్రివేండ్రంలో జన్మించిన అభిరామి బి.ఎ.హాన్స్ - సైకాలజీ చదివారు.

## సినిమారంగ ప్రస్థానం
తన 13వ ఏట **కథాపురుషన్** అనే మలయాళ సినిమాతో సినీరంగ ప్రవేశం చేసింది. 1995 లో సినీ కెరీర్ ప్రారంభించిది. 2004లోఉన్నత చదువులకు యునైటెడ్ స్టేట్స్ కి వెళ్ళి, 2013లో తిరిగి వచ్చింది. 'విశ్వరూపం', 'విశ్వరూపం 2' సినిమాలలో హీరోయిన్ పూజా కుమార్ కు తమిళ వెర్షన్ లో డబ్బింగ్ చెప్పారు.

## చిత్ర సమహారం

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:1983 జననాలు
ఐశ్వర్య రాయ్ సినిమాలు

alt=Aishwarya Rai gently smiles at the camera|thumb|2010 విలన్ సినిమా ఫంక్షన్ లో ఐశ్వర్య
**[[ఐశ్వర్య రాయ్]] **ప్రముఖ నటి, మోడల్. ఐదు భాషల్లో దాదాపు 40 సినిమాల్లోనటించారు ఆమె. ఎక్కువగా హిందీ, తమిళ్, ఇంగ్లీష్ భాషల్లో సినిమలు చేశారు. 1997లో మణిరత్నం దర్శకత్వంలో తమిళ్ లో  ఇరువర్ సినిమాతో తెరంగేట్రం చేశారు ఐశ్వర్య. ఈ సినిమాలో ఆమె ద్విపాత్రాభినయం చేశారు. అదే  ఏడాది బాలీవుడ్ లో ఔర్ ప్యార్ హో  గయా సినిమాలో నటించారు. ఆమె నటించిన జీన్స్(1998) సినిమా పెద్ద హిట్ అవడమే కాక అకడమీ అవార్డులకు వెళ్ళిన మొదటి భారతీయ సినిమాగా రికార్డు సృష్టించింది. ఆ తరువాత సంజయ్ లీలా భన్సాలీ దర్శకత్వంలో ఆమె నటించిన హమ్ దిల్ దే చుకే సనమ్(1999) సినిమా బాలీవుడ్ లో ఆమెకు గుర్తింపునిచ్చింది. ఈ సినిమాలోని నటనకు ఐశ్వర్య ఫిలింఫేర్ ఉత్తమ నటి పురస్కారం కూడా అందుకోవడం విశేషం. 1999లో సంగీత ప్రధానమైన సినిమా తాళ్ లో నటించారు ఐశ్వర్య ఈ సినిమా కూడా విజయవంతం కావడంతో ఆమె అగ్ర కథానాయికగా మారారు.

2000లో ఐశ్వర్య తమిళ్ లో కందుకొండైన్ కందుకొండైన్, హిందీలో మొహొబ్బతే తో సహా ఆరు సినిమాల్లో నటించారు. 2002లో సంజయ్ లీలా భన్సాలీ దర్శకత్వంలో షారుఖ్ ఖాన్, మాధురీ దీక్షిత్ తో కలసి దేవదాస్ సినిమాలో నటించారు ఆమె. ఈ సినిమా భారీ వసూళ్ళు సాధించడమే కాక, ఆమె నటనకు ఫిలింఫేర్ ఉత్తమ నటి పురస్కారం కూడా అందుకున్నారు. 2003లో బెంగాలీలో చోఖెర్ బాలీ సినిమాలో నటించారు ఐశ్వర్య. ఈ సినిమా కూడా హిట్ అయింది. అదే ఏడాది ఆమె నటించిన దిల్ కా రిష్తా, కుచ్ నా కహో సినిమాలు ఫ్లాప్ అయ్యాయి. దీంతో ఆమె బాలీవుడ్ కెరీర్ కొంత వెనకపట్టింది. ఆ తరువాతి ఏడాది జాన్ ఆస్టేన్ నవల ప్రైడ్ అండ్ ప్రెజుడీస్ ను ఇంగ్లీష్ లో బ్రిటిష్ చిత్రం బ్రైడ్ అండ్ ప్రెజుడీస్ సినిమాలో ఎలిజబెత్ బెన్నెట్ పాత్రలో నటించారు ఐశ్వర్య. 2004లోనే అజయ్ దేవగణ్ సరసన రైన్ కోట్ సినిమాలో నటించారు  ఆమె సర్బ్ జిత్.
## మూలాలు



వర్గం:భారతీయ సినిమా
వర్గం:హిందీ సినిమా
తెరెసా

**తెరెసా**, ఆసియాలో ప్రసిద్ధ గాయకుడు, ఆమె ఏషియన్ సూపర్స్టార్, ఆసియా పాప్ సంగీత రాణి. ఆమె చైనీస్ పాటలు, జపనీస్ పాటలు, ఇండోనేషియన్ పాటలు, కాంటనీస్ పాటలు, తైవాన్స్ పాటలు, ఇంగ్లీష్ పాటలు పాడారు.  ఆమె తైవాన్ లో జనవరి 29, 1953 లో జన్మించారు. 1967 లో, ఆమె తైవాన్ లో ఆమె మొదటి ఆల్బం విడుదల చేసింది. 1970 నుండి, ఆమె ఆగ్నేయాసియా ప్రసిద్ధిగాంచింది. 1974 లో, ఆమె జపాన్లో తన మొదటి జపనీస్ ఆల్బం ప్రచురణ. జపాన్లో, ఆమె ఒక ప్రముఖ గాయకుడు. 1983 లో, ఆమె లాస్ వేగాస్ లో సీజర్స్ ప్యాలెస్లో ప్రదర్శించారు, ఆమె సంచలనాన్ని ప్రదర్శించారు. ఆమె కంటే ఎక్కువ 100 సోలో ఆల్బమ్లు ఉంది. అదనంగా, ఆమె కంటే ఎక్కువ 500 ఎంపిక ఆల్బమ్లను రూపొందించింది. ఆమె పాటలు ఇటువంటి తైవాన్, హాంగ్ కాంగ్, చైనా, జపాన్, దక్షిణ కొరియా, ఉత్తర కొరియా, మలేషియా, ఇండోనేషియా, సింగపూర్, థాయ్లాండ్, ఇతర దేశాలలో ఆసియా, ప్రముఖంగా ఉన్నాయి, ఆమె 1 బిలియన్ పైగా అభిమానులు ఉంది. బాధ, 8 మే 1995 న, ఆమె లో చంగ్ మై, థాయిలాండ్ మరణించారు, మరణం కారణం ఆస్తమా ఉంది. మే 28, 1995 న, తైవాన్ ప్రభుత్వం ఆమె గొప్ప తైవాన్స్ గాయకుడు జ్ఞాపకార్ధం ఒక గ్రాండ్ అంత్యక్రియలు జరిపించారు.

## మూలాలు

## ఇతర లింకులు

* Teresa Teng Foundation 鄧麗君文教基金會
* 鄧麗君 Teresa Teng テレサ・テン – One And Only
* Teresa Teng sings The Moon Represents My Heart on YouTube

వర్గం:1953 జననాలు
వర్గం:1995 మరణాలు
వర్గం:ఆంగ్ల-భాష గాయకులు
మైనంపాటి భాస్కర్

**మైనంపాటి భాస్కర్**(1945-2013) ప్రముఖ తెలుగు నవలా/కథా రచయిత, కార్టూనిస్టు. 40 సంవత్సరాలపాటు నవలలు, కథలు, రేడియోనాటకాలు, సమీక్షలు,  కాలమ్స్, సినిమా రివ్యూలు, విమర్శావ్యాసాలు వ్రాశాడు.  30 దాకా నవలలు, వందకు పైగా కథలు వ్రాశాడు. ఎన్నో బహుమతులు అందుకున్నాడు. మైనంపాటి రచనల్లో స్త్రీ పక్షపాతం, దేశభక్తి కనిపిస్తాయి. ఇతని నవలలు వాషింగ్‌టన్ లోని లైబ్రరీ ఆఫ్ కాంగ్రెస్‌లో భద్రపరచబడినాయి.
## జీవిత విశేషాలు
ఈయన 1945, నవంబరు 27 వతేదీన ప్రకాశం జిల్లాలోని ఒంగోలులో ఎం.హెచ్.వి.అప్పారావు, మహాలక్ష్మమ్మ దంపతులకు జన్మించాడు. ఈయన కర్నూలులోని కొత్తపేట మునిసిపల్ స్కూలులోను, కోల్సు మెమోరియల్ హైస్కూలులోను, మునిసిపల్ హైస్కూలులోను చదివాడు. తరువాత హైదరాబాదులో ఉస్మానియా విశ్వవిద్యాలయం నుండి డిగ్రీ పొందాడు. ఈయన కార్మిక భీమాసంస్థలో 20 సంవత్సరాలు పనిచేసి పదవీవిరమణ చేసి తరువాత రచనా వ్యాసంగాన్నే జీవనోపాధిగా స్వీకరించాడు. కొంత కాలం కలర్‌చిప్స్ సంస్థలో ఫీచర్స్ ఎడిటర్‌గా పనిచేశాడు. ఈయన మొదట కార్టూనిస్టుగా పత్రికా రంగంలో ప్రవేశించి పిమ్మట కథలు, నవలలు వ్రాశాడు. ఈయన వ్రాసిన వెన్నెలమెట్లు అనే నవల అరుణకిరణం అనే సినిమాగా వెలువడి నంది పురస్కారాన్ని గెలుపొందింది. ఇతడు వ్రాసిన కథలు ఆంగ్లంలోనికి, ఇతర భారతీయ భాషలలోనికి అనువాదం అయ్యాయి. ఈయన 2013లో జూన్ 4వ తేదీన ఒక ప్రైవేటు ఆసుపత్రిలో చికిత్స పొందుతూ మరణించాడు.

## నవలలు

# అగ్నిసాక్షి
# ఆఖరిమలుపు
# క్లైమాక్స్
# డైమండ్ రాజా ఆఠిన్ రాణి
# తులసీదళం
# దావాగ్ని
# పెళ్ళాంతో పెళ్ళి
# ప్రేమతరంగం
# ప్రేమపురాణం
# బుద్ధిజీవి
# బ్రహ్మప్రళయం
# భామకలాపం
# మనీబాంబ్
# మండువెన్నెల
# మారణహోమం
# మిస్టర్ 'యూ'
# మౌనరాగాలు
# యమదూత
# రౌడీరాజ్యం
# వలపుసంకెళ్ళు
# వెన్నెలమెట్లు
# వేగుచుక్క
# వైరం
# హైజాక్

## కథా సంపుటాలు
# అర్ధరాత్రి ఆడపడుచులు
## పత్రికలలో నిర్వహించిన శీర్షికలు
# మిర్చి మసాలా
# అంతా ఇంతే
# తారాతీరం
# ప్లెజర్ కుక్కర్
## మూలాలు

## బయటి లింకులు
* మైనంపాటి భాస్కర్ వెబ్ సైటు 

వర్గం:1945 జననాలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:తెలుగు వ్యంగ్య చిత్రకారులు/కార్టూనిస్ట్‌లు
వర్గం:2013 మరణాలు
వర్గం:వ్యంగ్య చిత్రకారులు
నయాగరా నది

**నయాగరా నది** (**Niagara River** - **నయాగరా రివర్**) అనేది ఏరీ సరస్సు నుంచి అంటారియా సరస్సుకు ఉత్తరంగా ప్రవహించే ఒక  నది. ఇది కెనడాలోని ఒంటారియో ప్రావిన్స్ (పశ్చిమాన), యునైటెడ్ స్టేట్స్ లో న్యూయార్క్ రాష్ట్రం (తూర్పున) మధ్యన సరిహద్దు భాగంగా ఉంది. ఈ నది యొక్క పేరు పుట్టుకపై విభిన్న సిద్ధాంతాలు ఉన్నాయి. ఇరోక్వియన్ స్కాలర్ బ్రూస్ ట్రిగ్గర్ ప్రకారం స్థానికంగా నివసిస్తున్న స్థానిక తటస్థ సమాఖ్య యొక్క ఒక శాఖ ఇచ్చిన పేరు నుండి "నయాగరా" అని పేరు వచ్చింది, ఆ ప్రదేశాలలోని ప్రజలు అనేక మార్లు అప్పటి 17 వ శతాబ్దపు ఫ్రెంచ్ పటాల్లో "నయాగగరేగ" ప్రజలు అని వర్ణించబడ్డారు. జార్జ్ ఆర్. స్టీవర్ట్ ప్రకారం, ఇది "రెండుగా కట్ అయిన భూమి పాయింట్" అనే అర్థానిచ్చే "ఒంగినియాఅహ్రా" అనే ఒక ఐరోక్వోయిస్ పట్టణం పేరు నుండి వచ్చింది.

ఈ నది దాని కొనసాగింపుగా ఉన్న నయాగరా జలపాతం సహా 58 కిలోమీటర్ల (36 మైళ్లు) పొడవుతో ఇది అప్పుడప్పుడు ఒక జలసంధి గా వర్ణించబడుతుంది.

## చిత్రమాలిక

File:Niagara Whirlpool 2.JPG|నయాగరా జార్జ్ గుండా ప్రవహిస్తున్న నయాగరా నది
File:Niag715.jpg|నయాగరా నది పై ఉన్న అతిపెద్ద నయాగరా జలపాతం


## మూలాలు

## బయటి లింకులు
* నయాగరా నది టూర్ యూట్యూబ్ లో

వర్గం:నదులు
వర్గం:అమెరికా లోని నదులు
కాశీభట్ల

**కాశీభట్ల ** (Kaseebhatla) తెలుగు వారిలో కొందరి ఇంటి పేరు.

## ప్రముఖ వ్యక్తులు
* కాశీభట్ల వేంకట రమణమ్మ - కాశీభట్ల వేంకట రమణమ్మ ప్రముఖ సంఘసేవకురాలు.
* కాశీభట్ల వేణుగోపాల్ - ప్రముఖ కవి, రచయిత. ఆయనకు సంగీతంతో కూడా పరిచయం ఉంది.
*
గౌరీ ముంజాల్

**గౌరీ ముంజాల్** భారతీయ సినిమా నటి, మోడల్. ఎక్కువగా దక్షిణ భారత చిత్రాలలో నటించింది. ఈమె తెలుగులో నటించిన తొలి చిత్రం బన్నీ లోని మహాలక్ష్మి పాత్రతో సుప్రసిద్ధురాలు.

## చిత్ర సమహారం

## మూలాలు

## ఇతర లింకులు
* Official website
* 
* Gowri Munjal interview
* Exclusive Photoshoot

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:1985 జననాలు
అభిషేక్ బచ్చన్ సినిమాలు

alt=A photograph of Abhishek Bachchan in 2011|thumb|2011 యోమిక్స్ వరల్డ్ ఆవిష్కార సభలో అభిషేక్
**[[అభిషేక్ బచ్చన్]] **ప్రముఖ భారతీయ నటుడు, నిర్మాత.  ఆయన ఎక్కువగా బాలీవుడ్ సినిమాల్లో నటించారు. 2000లో  కరీనా కపూర్ సరసన  జె.పి.దత్తా  దర్శకత్వంలో  రెఫ్యూజీ సినిమాతో  బాలీవుడ్ లో తెరంగేట్రం చేశారు అభిషేక్. ఈ సినిమాలోని నటనకు ఆయన ఫిలింఫేర్ ఉత్తమ నటుడు డెబ్యూ పురస్కారం కూడా అందుకున్నారు. కానీ  ఈ  సినిమా  ఫ్లాప్ అయింది. ఆ తరువాత ఆయన చేసిన బస్ ఇత్నా సా ఖ్వాబ్ హై(2001), షరారత్(2002) సినిమాలు కూడా పెద్దగా విజయవంతం కాలేదు.  2004లో  మణిరత్నం దర్శకత్వంలో ఆయన నటించిన యువ సినిమాలో ఆయన నటనకు మంచి గుర్తింపు లభించింది. ఈ సినిమాకు ఫిలింఫేర్ ఉత్తమ సహాయనటుడు పురస్కారం కూడా అందుకున్నారు. అలాగే ఆ  సినిమా కూడా హిట్ అయింది.  సంజయ్ గాంధీ  దర్శకత్వంలో నటించిన ధూమ్ కూడా మంచి విజయం  నమోదు  చేసుకుంది. ఈ చిత్రం ఆ సంవత్సరానికిగానూ  అతి ఎక్కువ వసూళ్ళు సాధించిన సినిమాగా నిలిచింది. 

2005లో రాణీ ముఖర్జీతో  కలసి  చేసిన బంటీ ఔర్ బబ్లీ, రాం గోపాల్ వర్మ  దర్శకత్వంలో  నటించిన  సర్కార్  సినిమాలు కూడా  మంచి విజయాలయ్యాయి.  సర్కార్ సినిమా ఆ ఏడాది అత్యంత ఎక్కువ వసూళ్ళు సాధించిన రెండో చిత్రంగా నిలిచింది.  ఈ సినిమాలోని నటనకుగానూ అభిషేక్ ఫిలింఫేర్ ఉత్తమ సహాయ నటుడు పురస్కారం కూడా అందుకోవడం విశేషం. ఈ రెండు సినిమాల్లోనూ తన తండ్రి అమితాబ్ బచ్చన్ తో కలసి నటించారు ఆయన. అదే ఏడాది బెంగాలీ సినిమా అంతర్ మహల్(2005) చేశారు. 2006లో  కరణ్ జోహార్ దర్శకత్వంలో కభీ అల్విదా నా  కెహనా సినిమాలో నటించారు.  ఈ సినిమాకు ఫిలింఫేర్ ఉత్తమ  సహాయ నటుడు పురస్కారం అందుకున్నారు.  ఇది వరసగా మూడో  ఫిలింఫేర్  పురస్కారం  అయింది  అభిషేక్ కు. అదే ఏడాది ఉమ్రావ్ జాన్, దూమ్2  సినిమాల్లో  నటించారు ఆయన. ధూమ్ లానే ధూమ్2 కూడా భారీ వసూళ్ళు సాధించింది. తరువాత తన భార్య ఐశ్వర్య రాయ్ తో కలసి వ్యాపారవేత్త ధీరూభాయ్  అంబానీ జీవిత కథ ఆధారంగా  మణిరత్నం దర్శకత్వంలో  గురు(2007)  సినిమాలో నటించారు అభిషేక్.  ఆ సినిమాలో ధీరూభాయ్ పాత్రను ఆయన నటించారు.  ఈ సినిమా మంచి  విజయం సాధించడమే కాక, ఆయన నటనకు విమర్శకుల, ప్రేక్షకుల ప్రశంసలు కూడా లభించాయి. 

2008లో  సర్కార్ రాజ్,  దోస్తానా, ద్రోణ సినిమాల్లో నటించారు అభిషేక్.  ఆ తరువాతి సంవత్సరం పా(2009) సినిమా నిర్మించి, నటించారు ఆయన. ఈ సినిమా జాతీయ ఉత్తమ హిందీ చిత్రంగా పురస్కారం గెలిచింది. అదే సంవత్సరం రాకేశ్ ఓంప్రకాశ్ మెహ్రా దర్శకత్వంలో ఢిల్లీ6 సినిమాలో నటించారు. ఆ తరువాత ఆయన మణిరత్నం దర్శకత్వంలో చేసిన రావణ్(2010), గేమ్(2011) సినిమాలు ఫ్లాప్ కావడంతో ఆయన కెరీర్ మళ్ళీ కొంత వెనుకపట్టింది. 2012లో అజయ్ దేవగణ్ చిత్రం బోల్  బచ్చన్ సినిమాలో  సహాయ నటునిగా నటించారు అభిషేక్. పా  తరువాత మళ్ళీ ఈ సినిమాతోనే హిట్ అందుకున్నారు ఆయన. ఆ తర్వాత ఆమిర్ ఖాన్నటించిన ధూమ్3 (2013), షారుఖ్ ఖాన్ నటించిన హ్యాపీ న్యూ ఇయర్ (2014), అక్షయ్ కుమార్ చిత్రం హౌస్ ఫుల్ 3 (2016) వంటి విజయవంతమైన చిత్రాల్లో సహాయ నటునిగా నటించారు అభిషేక్.

## సినిమాలు

## టివిలో

## మూలాలు



వర్గం:హిందీ సినిమా
అంబటి (అయోమయనివృత్తి)

**అంబటి ** తెలుగు వారిలో కొందరి ఇంటి పేరు.
* అంబటి రాయుడు - భారతీయ క్రికెటి క్రీడాకారుడు.
* అంబటి బ్రాహ్మణయ్య - ఆంధ్రప్రదేశ్ రాష్ట్రానికి చెందిన శాసన సభ్యుడు.
* అంబటిపూడి వెంకటరత్నం - ఆంధ్రప్రదేశ్ రాష్ట్రం, బాపట్ల జిల్లాకు చెందిన సంస్కృతాంధ్ర పండితుడు.
* అంబటి శ్రీహరి ప్రసాద్ - ఆంధ్రప్రదేశ్ రాష్ట్రానికి చెందిన రాజకీయ నాయకుడు
* అంబటి రాంబాబు - ఆంధ్రప్రదేశ్ రాష్ట్రానికి చెందిన రాజకీయ నాయకుడు
* అంబటి చంటిబాబు -  ఆంధ్రప్రదేశ్ రాష్ట్రానికి చెందిన ఉపాధ్యాయుడు, రచయిత, కార్టూనిష్టు
* అంబటి లక్ష్మి నరసింహరాజు , తెలుగు రచయిత, కవి.
## గ్రామాలు
* అంబటివానిపేట - శ్రీకాకుళం జిల్లా, గార మండలానికి చెందిన గ్రామం.
* అంబటివలస - విజయనగరం జిల్లా, బొండపల్లి మండలానికి చెందిన గ్రామం.
అడ్డాల (అయోమయనివృత్తి)

* అడ్డాల అరవలరాజు - ప్రముఖ స్వాతంత్ర్యోద్యమ నాయకుడు.
* అడ్డాల పాలెం - డాక్టర్ బి.ఆర్. అంబేద్కర్ కోనసీమ జిల్లా, సఖినేటిపల్లి మండలానికి చెందిన గ్రామం.
* అడ్డాకల్ మండలం -తెలంగాణ రాష్ట్రంలోని మహబూబ్ నగర్ జిల్లాకు చెందిన ఒక మండలం
* అడ్డాకులగూడ - పార్వతీపురం మన్యం జిల్లా, సీతంపేట మండల గ్రామం
* అడ్డాం - అనకాపల్లి జిల్లా కశింకోట మండల గ్రామం
* అడ్డాడ ఆంధ్రప్రదేశ్ - కృష్ణా జిల్లా పామర్రు మండల గ్రామం
* ''అడ్డా'' (2013 సినిమా) - తెలుగు చలన చిత్రం
* అడ్డ - ప్రణేరా వహ్లీ అనే శాస్త్రీయ నామం కలిగిన మొక్క. దీని ఆకుల విస్తరాకులు తయారీలో ఉపయోగిస్తారు.
* అడ్డతీగల - అల్లూరి సీతారామరాజు జిల్లా, అడ్డతీగల మండల గ్రామం
* అడ్డతీగె - విజయనగరం జిల్లా, గంట్యాడ మండల గ్రామం
* అడ్డతీగెల - అల్లూరి సీతారామరాజు జిల్లా, అనంతగిరి మండల గ్రామం
* అడ్డాల నారాయణరావు - తొలితరం హాస్యనటుడు, సినిమా దర్శకుడు.
అనగాని

**అనగాని ** తెలుగు వారిలో కొందరి ఇంటి పేరు.

* అనగాని సత్యప్రసాద్, ఆంధ్రప్రదేశ్ రాష్ట్రానికి చెందిన రాజకీయ నాయకుడు. 

* అనగాని భగవంతరావు (1923 మే 28 - జనవరి 27, 1986), ప్రముఖ న్యాయవాది, మంత్రివర్యులు. 

* అనగాని మంజుల, తెలంగాణ రాష్ట్రానికి చెందిన వైద్యురాలు, గైనకాలజిస్టు. 

వర్గం:ఇంటిపేర్లు
అనంతరాజు

**అనంతరాజు ** తెలుగు వారిలో కొందరి ఇంటి పేరు.

* అనంతరాజుపేట - వైఎస్ఆర్ జిల్లా, కోడూరు మండలానికి చెందిన గ్రామం.
* అనంతరాజుపురం (లక్ష్మిపాలెం) - వైఎస్ఆర్ జిల్లా, బద్వేలు మండలానికి చెందిన గ్రామం 
* అనంతరాజుపురం : వైఎస్ఆర్ జిల్లా, రాజంపేట మండలానికి చెందిన గ్రామం.
మెకానిజం

**మెకానిజమ్** (**Mechanism**) అనగా ఉత్పాదక (అవుట్పుట్) బలములు, చలనము కావలసిన సెట్ లోకి ఇత్పాదక (ఇన్పుట్) బలములు, చలనము బదలాయించుటకు రూపొందించబడిన పరికరం. మెకానిజమ్స్ సాధారణంగా గేర్లు, గేర్ ట్రైన్స్, బెల్ట్, చైన్ డ్రైవ్స్, కామ్, అనుచర యంత్రాంగము వంటి కదిలే భాగాలను, అలాగే బ్రేకులు, క్లచ్ ల వంటి ఘర్షణ పరికరాల లింకేజీలను, ఫ్రేమ్, ఫాస్ట్నెర్స్, బేరింగులు, స్ప్రింగులు, కందెనలు, ముద్రల వంటి నిర్మాణ భాగాలను, అలాగే బద్దలు, పిన్నులు, తాళంచెవుల వంటి వివిధ ప్రత్యేక యంత్ర భాగాలను కలిగి ఉంటాయి.

## మూలాలు

వర్గం:మెకానిజమ్
తిమ్మారెడ్డిపాలెం

**తిమ్మారెడ్డిపాలెం** బాపట్ల జిల్లా, కర్లపాలెం మండలం లోని రెవెన్యూయేతర గ్రామం

వర్గం:కర్లపాలెం మండలం లోని రెవిన్యూయేతర గ్రామాలు
అనురాధ మెహతా

**అనురాధ మెహతా** భారతీయ సినిమా నటి, మోడల్. తెలుగు, కన్నడ చిత్రాలలో నటించింది.

## జననం
అనురాధ మైసూర్ లో జన్మించింది.

## సినిమారంగ ప్రస్థానం
మోడలింగ్ ను వృత్తిగా స్వీకరించిన అనురాధ, 2004లో వచ్చిన ఆర్య లో గీతా అన్నే పాత్ర ద్వారా తెలుగు తెరకు పరిచయమయింది. దీని తర్వాత ఈమె 2005 లో ఇ. వి. వి. సత్యనారాయణ నిర్మాణ, దర్శకత్వంలో ఆయన ఇద్దరు కొడుకులు ప్రధాన పాత్రధారులుగా వచ్చిన నువ్వంటే నాకిష్టం అనే సినిమాలో నటించింది. 2006 లో అజయ్ అనే చిత్రంతో కన్నడ చిత్ర పరిశ్రమలో ప్రవేశించింది. తెలుగులో ఒక్కడు సినిమాకు పునర్నిర్మాణమైన ఈ చిత్రంలో ఈమె పునీత్ రాజ్‌కుమార్ సరసన కథానాయికగా నటించింది.

2008 లో వచ్చిన కన్నడ చిత్రం హొంగనసు తర్వాత ఈమె మరే చిత్రంలోనూ నటించలేదు.

## చిత్ర సమహారం

## మూలాలు

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:1981 జననాలు
నివిన్ పౌలీ

**నివిన్ పౌలీ** (జననం 1984 అక్టోబరు 11)  ప్రముఖ భారతీయ సినీ నటుడు, నిర్మాత. ఆయన మలయాళ భాషా సినిమాల్లో ఎక్కువగా   నటించారు.

2009లో వినీత్ శ్రీనివాసన్ దర్శకత్వం వహించిన మలర్వాడీ ఆర్ట్స్ క్లబ్ సినిమా ఆడిషన్స్ కు హాజరైన నివిన్ హీరోగా ఎంపికయ్యారు. నటుడు దిలీప్ ఈ సినిమాను నిర్మించారు. జూలై 2010లో విడులైంది ఈ చిత్రం. ఆ తరువాత కొన్ని చిన్న పాత్రలు, అతిథి పాత్రలు చేసిన నివిన్ మళ్ళీ వినీత్ శ్రీనివాసన్ దర్శకత్వంలో వచ్చిన తట్టతిన్ మరయాదు (2012) సినిమాతో మంచి గుర్తింపు తెచ్చుకున్నారు. ఈ సినిమా ఆయన కెరీర్ లో మలుపుగా చెప్పుకోవచ్చు. ఆ తరువాత ఆయన నటించిన సినిమాలు వరుసగా నేరం (2013), 1983 (2014), ఓం శాంతి ఓషానా (2014), బెంగళూర్ డేస్ (2014), ఒరు వడక్కన్ సెల్ఫీ (2015), ప్రేమం (2015), యాక్షన్ హీరో బిజు (2016) హే జూడ్ (2018) పెద్ద హిట్లు కావడం విశేషం. యాక్షన్ హీరో బిజు సినిమాతో నిర్మాతగా కూడా మారారు ఆయన. తన స్వంత నిర్మాణ సంస్థ పౌలీ జూనియర్ పిక్చర్స్ ఈ సినిమాను నిర్మించిగా, అందులో హీరోగా బిజు పాత్రలో నటించారు ఆయన.

తమిళ్ లో నేరం (2013) సినిమాలోని నటనకు ఫిలింఫేర్ ఉత్తమ నటుడు డెబ్యూ పురస్కారాన్ని అందుకున్నారు నివిన్. 2015లో బెంగళూర్ డేస్, 1983 చిత్రాలకుగానూ 45వ కేరళ రాష్ట్ర ఫిలిం పురస్కారాల్లో ఉత్తమ నటుడు పురస్కారం కూడా గెలుచుకున్నారాయన.

## తొలినాళ్ళ, వ్యక్తిగత జీవితం
1984 అక్టోబరు 11న అలువా పట్టణంలో సిరో-మలబార్ కాథలిక్ క్రైస్తవ కుటుంబంలో జన్మించారు నివిన్. తండ్రి పౌలీ బొనవెంచర్ స్విట్జర్ ల్యాండ్ లని ఆరౌలో మెకానిక్ గా పనిచేసేవారు. తల్లి స్విస్ ఆసుపత్రిలో నర్స్. 25 ఏళ్ళ పాటు వారిద్దరూ ఆరౌలో ఉన్నారు. నివిన్ మాత్రం సెలవులు గడిపేందుకు మాత్రమే అక్కడికి వెళ్ళేవారు. ఎలక్ట్రానిక్స్ అండ్ కమ్యూనికేషన్ ఇంజినీరింగ్ విభాగంలో అంగామలేలోని ఫెడరల్ ఇన్స్టిట్యూట్ ఆఫ్ సైన్స్ అండ్ టెక్నాలజీ కళాశాలలో బిటెక్ చదివారు నివిన్.

2006 నుంచి 2008 వరకు బెంగళూరులో ఇన్ఫోసిస్ లో పనిచేశారు  ఆయన. కానీ ఆయన తండ్రి మరణం తరువాత ఉద్యోగానికి రాజీనామా చేసి కేరళ తిరిగి వెళ్ళిపోయారు.

2010 ఆగస్టు 28న ఎర్నాకులంలోని అలువాలో ఉన్న సెయింట్ డోమినిక్ సిరో-మలబార్ కాథలిక్ చర్చిలో తన స్నేహితురాలు రిన్నా జోయ్ ను వివాహం చేసుకున్నారు నివిన్. వారిద్దరూ బిటెక్ లో క్లాస్ మేట్స్. వారికి 2012లో ఒక కొడుకు పుట్టాడు.

## మూలాలు



వర్గం:1984 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటులు
వర్గం:ఫిల్మ్‌ఫేర్ అవార్డుల విజేతలు
వర్గం:భారతీయ సినిమా నిర్మాతలు
శ్రియా శర్మ

**శ్రియా శర్మ** ఒక భారతీయ సినీ నటి, మోడల్. తెలుగు, తమిళ, కన్నడ, హిందీ భాష సినిమాల్లో నటించింది. ఈమె తన మూడేళ్ళ వయసులో బాలనటిగా తన కెరీర్ ప్రారంభించి శ్రీకాంత్ తనయుడు రోషన్ హీరోగా నటించిన నిర్మలా కాన్వెంట్ సినిమాతో హీరోయిన్ గా పరిచయమైంది.

## వ్యక్తిగతం
శ్రియా శర్మ హిమాచల్ ప్రదేశ్ లోని పాలంపూర్ లో ఒక బ్రాహ్మణ కుటుంబంలో జన్మించింది. ఆమె తండ్రి వికాస్ శర్మ ఇంజనీరు. తల్లి రితు పోషకాహార నిపుణురాలు. ఆమెకు ఓ తమ్ముడు ఉన్నాడు. ఆమె ఐ.సి.ఎస్.ఈ పదో తరగతి లో 91%, సీ.బీ.ఎస్.ఈ పన్నెండో తరగతిలో 95% మార్కులు సాధించింది. ప్రస్తుతం ముంబై విశ్వవిద్యాలయంలో చదువుతోంది. 

## నటించిన సినిమాలు

## పురస్కారాలు
* *స్టార్ పరివార్ పురస్కారాలు*, 2004 - కసౌతీ జిందగీ కే
* *ఇండియన్ టెలివిజన్ అకాడమీ పురస్కారాలు, 2004 - ఉత్తమ బాలనటిగా కసౌతీ జిందగీ కే*
* *ఇండియన్ టెల్లీ పురస్కారాలు*
* *జాతీయ ఉత్తమ బాలనటి పురస్కారం* - 2011, చిల్లర్ పార్టీ సినిమాకి గాను

## మూలాలు

వర్గం:తెలుగు సినిమా నటీమణులు
వర్గం:తమిళ నటులు
వర్గం:హిందీ నటులు
ప్రపంచ హృదయ దినోత్సవం

**ప్రపంచ హృదయ దినోత్సవం** ప్రతి సంవత్సరం ప్రపంచవ్యాప్తంగా సెప్టెంబరు 29 న జరుపుకుంటారు. ఈ దినోత్సవమును ప్రపంచ ఆరోగ్య సంస్థ, వరల్డ్ హార్ట్ ఫెడరేషన్ లు సంయుక్తంగా నిర్వహిస్తాయి. ఈ రోజున ప్రతి ఒక్కరు గుండె జబ్బులపై అవగాహన పెంచుకొని గుండె జబ్బులు రాకుండా ఉండేందుకు తీసుకోవాల్సిన జాగ్రత్తల గురించి తెలుసుకొంటారు.

## చరిత్ర
గుండెపోటు, గుండె జబ్బులను నివారించడంకోసం 1946లో జెనీవా దేశంలో వరల్డ్ హార్ట్ ఫెడరేషన్ సంస్థ ఏర్పాటయింది. 1999లో అప్పటి వరల్డ్ హార్ట్ ఫెడరేషన్ ప్రెసిడెంట్ తొలిసారిగా ఈ దినోత్సవాన్ని జరిపాడు. అలా 2000 నుండి ప్రపంచవ్యాప్తంగా ప్రారంభించబడింది. 2010 వరకు సెప్టెంబరు నెలలోని ఆఖరి ఆదివారం నిర్వహించబడిన ఈ దినోత్సవం, 2011వ సంవత్సరం నుంచి సెప్టెంబరు 29వ తేదీన నిర్వహించబడుతోంది.

## కార్యక్రమాలు
# గుండెను ఆరోగ్యంగా చూసుకోవడం, వ్యాధి రాకుండా అవగాహన కలిగించడం మొదలైన అంశాలపై  ప్రపంచవ్యాప్తంగా ఈ రోజున ప్రచారం చేస్తారు.
# ప్రపంచ ఆరోగ్య సంస్థ,వరల్డ్ హార్ట్ ఫెడరేషన్ సంయుక్తంగా దాదాపు 100 దేశాలలో 196 కార్డియాలజీ సొసైటీలను ఏర్పాటుచేసి వాటిద్వారా ఆరోగ్య తనిఖీలు నిర్వహించడం, నడక పరుగులకు సందబంధించిన ఆటలు ఆడించడం, బహిరంగ చర్చలు సైన్స్ ఫోరాలు నిర్వహించడం వంటి కార్యక్రమాలు నిర్వహిస్తున్నారు.
# ప్రపంచవ్యాప్తంగా ఉన్న వ్యక్తులు, కుటుంబాలు, సంఘాలు, ప్రభుత్వాలు మొదలైనవి గుండె ఆరోగ్యం, ఇతరుల బాధ్యతలను స్వీకరించే కార్యకలాపాల్లో పాల్గొంటాయి. ఈ ప్రచారం ద్వారా అన్ని దేశాల ప్రజలను ఏకంచేసి, ప్రపంచవ్యాప్తంగా ఆరోగ్యకరమైన జీవితాన్ని ప్రోత్సహించడానికి అంతర్జాతీయ కార్యక్రమాలను నడిపిస్తుంది.

## మూలాలు

## ఇతర లంకెలు
* ప్రపంచ హృదయ దినోత్సవ వెబ్సెటు

వర్గం:అంతర్జాతీయ దినములు
వర్గం:గుండె
లాస్లో బైరొ

**లాస్లో బైరొ** (**László Bíró**) (1899 సెప్టెంబరు 29 - 1985 అక్టోబరు 24) ఆధునిక బాల్ పాయింట్ పెన్ యొక్క ఆవిష్కర్త. బైరొ ఒక యూదు కుటుంబంలో బుడాపెస్ట్, హంగరిలో 1899 లో జన్మించాడు. ఇతను 1931 లో బుడాపెస్ట్ అంతర్జాతీయ ఫెయిర్ లో బాల్ పాయింట్ పెన్ యొక్క మొదటి ఉత్పత్తిని సమర్పించాడు.

## మూలాలు

వర్గం:1899 జననాలు
వర్గం:1985 మరణాలు
వర్గం:హంగరి
పతివ్రత (1960 సినిమా)

**పతివ్రత** 1960, జూలై 29న విడుదలైన తెలుగు డబ్బింగ్ సినిమా.చిత్రపు నారాయణ మూర్తి దర్శకత్వంలో , పిళ్లా అప్పలనరసయ్య పాత్రుడు నిర్మించిన ఈ చిత్రంలో సావిత్రి,రాజసులోచన, జి వరలక్ష్మి జెమిని గణేశన్, ఎస్. వి రంగారావు ముఖ్య పాత్రలు పోషించారు.సంగీతం , మారేళ్ళ రంగారావు సమకూర్చారు.
## పాటలు
# ఆటకు భావం అవసరం ఓరబ్బీ చెప్పనేల - పిఠాపురం,అప్పారావు - రచన: వేణుగోపాల్
# ఇది మా పంచకల్యాణి రయమున పరుగిడునోయి - బేబి కృష్ణవేణి - రచన: అనిసెట్టి
# చిన్నారి వన్నెలాడీ నీతో స్నేహం కోరి వుంటినమ్మా - పి.బి.శ్రీనివాస్ బృందం - రచన: అనిసెట్టి
# నీ చెలికనవో నీ చెలి గనవా చలించవా - పి.లీల, మాధవపెద్ది - రచన: అనిసెట్టి
# రావో రాధామోహనా నమ్మినానోయి రాధాకృష్ణా - పి.లీల - రచన: అనిసెట్టి
# లేత లేత వయసులో జాతి మేలు కోరుతు దేశభక్తి - పి.లీల బృందం - రచన: అనిసెట్టి
# వేదాంతులమందు రండి చేసేదంతా మోసమండి - ఎస్.జానకి - రచన: అనిసెట్టి
# సరసమా నాతో సరసమా ఆశలేవేవో విరిసె మదిలో - ఘంటసాల, పి.సుశీల - రచన: అనిసెట్టి 
# సా సా సా సా పాడమ్మా .. మోహన మూర్తివి నీవో - పి.బి.శ్రీనివాస్, పి.లీల - రచన: అనిసెట్టి 
# ఒక పలుకు ఒక పలుకు మది మోహాలే చిలుకు , పి.లీల , రచన: అనిశెట్టి సుబ్బారావు.

## మూలాలు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:సావిత్రి నటించిన సినిమాలు
వర్గం:తెలుగు సినిమా వ్యాసాల విస్తరణ ప్రాజెక్టు
వర్గం:రాజసులోచన నటించిన సినిమాలు
వర్గం:ఎస్.వి.రంగారావు నటించిన సినిమాలు
గౌరీ పండిట్

**గౌరీ పండిట్** భారతీయ సినిమా నటి, మోడల్. 2005లో వచ్చిన ఆంధ్రుడు చిత్రం ద్వారా హీరోయిన్ గా పరిచయమయింది. ఆమె కూడా బరున్ సోబ్టితో కలిసి హీరో హోండా కంపెనీ ప్రచార చిత్రంలో నటించింది.

## వ్యక్తిగత జీవితం
2006 నుండి బాలీవుడ్ నటుడు నిఖిల్ ద్వివేదితో డేటింగ్ చేసిన గౌరీ పండిట్ 2011, మార్చి 7న వివాహం చేసుకుంది.

## చిత్ర సమహారం

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
శ్రీకృష్ణపాండవయుద్ధం

**శ్రీకృష్ణపాండవయుద్ధం** 1960 జూన్ 19వ తేదీన విడుదలైన తెలుగు సినిమా. దత్తా దర్మాదికారి దర్శకత్వంలో , మారేళ్ల రంగారావు సంగీతంలో వచ్చిన ఈ చిత్రంలో నళినీ జయవంత్, సులోచన, మహిపాల్, షాహు మోడక్ తదితరులు నటించారు.
## పాటలు
# ఈ క్షణమెంత అనురాగ మధుర మొహో మన మొహాలు - పి. సుశీల - రచన: అనిసెట్టి
# నటరాజే నేడు నర్తించునా ప్రణయాలు జగతి చెలరేగునా - పి. సుశీల - రచన: అనిసెట్టి
# పాటలో ఫలించునోయ్ స్నేహమే స్నేహమందే సుమించు - పి. సుశీల - రచన: అనిసెట్టి
# ప్రియమొహమ్మె నను మురిపించె మన ప్రణయమ్మే - పి. సుశీల బృందం - రచన: అనిసెట్టి
# భంగాల హుంగా హుంగా హుంగా తుంగా (కోయపాట) పి. సుశీల బృందం : రచన: అనిసెట్టి
# మిలమిల లాడు తార కంపించే నీ రేయి తెలితెలి చందమమ - పి. సుశీల - రచన: అనిసెట్టి
# వెలుగు చీకటుల వింత నాట్యమే విధి విలాసమీ - ఘంటసాల - రచన: విద్వాన్ కణ్వశ్రీ, అనిసెట్టి
## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:మహాభారతం ఆధారంగా నిర్మించబడిన సినిమాలు
వర్గం:తెలుగు సినిమా వ్యాసాల విస్తరణ ప్రాజెక్టు
మందపాడు (ఇంటిపేరు)

**మందపాడు** భారతదేశంలో ఆంధ్ర ప్రదేశ్ ప్రాంతంలో గుంటూరు జిల్లా లోని కొన్ని ప్రదేశాలలో నివసించే ప్రజలు యొక్క ఇంటిపేరు.  ఈ ఇంటిపేరు **నియోగి** అని బ్రాహ్మణులు యొక్క ఉపశాఖకు చెందినది.   బ్రాహ్మణులు లోని **ప్రథమ శాఖ నియోగి** అనేది నియోగి ఉపశాఖలోని మరో ఒక ఉప ఉపశాఖగా ఉంది.   సాధారణంగా నియోగి, ప్రత్యేకంగా ప్రథమ శాఖ నియోగి ఇంటిపేర్లు ఈ రకమైనవి ఉన్నాయి.

వర్గం:ఇంటిపేర్లు
వర్గం:హిందూ ఇంటిపేర్లు
బైనాక్యులర్స్

**బైనాక్యులర్స్** (**binoculars**) అనేవి సుదూర వస్తువులు చూచునపుడు రెండూ కళ్ళు (ద్వినేత్ర దృష్టి) ఉపయోగించి చూడగలిగేలా ప్రక్కప్రక్కనే బిగించబడి, అదే దిశలోని స్థానమును సమానంగా రెండూ కళ్ళతో చూసే దూరదర్శినిలు. బైనాక్యులర్‌ అనేది సుదూర వస్తువులను పెద్దదిగా చూడడానికి ఉపయోగించే ఒక రకమైన ఆప్టికల్ పరికరం. దీనిలో ఒక జత చిన్న టెలిస్కోప్‌లు పక్కపక్కనే అమర్చబడి, ఒకే దిశలో దృష్టి కేంద్రీకృతమయ్యేలా అమర్చబడి ఉంటాయి. బైనాక్యులర్‌లు ప్రతి కంటికి ఒకటి చొప్పున రెండు అక్షికటకములను కలిగి ఉంటాయి, ఇది సౌకర్యవంతమైన వీక్షణకు అనుమతిస్తుంది. బైనాక్యులర్‌లు వివిధ పరిమాణాలు, మాగ్నిఫికేషన్‌లలో వస్తాయి, అత్యంత సాధారణ మాగ్నిఫికేషన్ 8x నుండి 12x వరకు ఉంటుంది. పక్షులను వీక్షించడం, హైకింగ్ చేయడం, వేటాడటం, నక్షత్రాలను చూడటం, దూరంగా ఉన్న వారిని చూడటం, సైనిక లేదా నిఘా ప్రయోజనాల వంటి అనేక రకాల కార్యకలాపాల కోసం వీటిని ఉపయోగించవచ్చు. బైనాక్యులర్‌లు ఆబ్జెక్టివ్ లెన్స్‌ల ద్వారా కాంతిని సేకరించడం, కేంద్రీకరించడం ద్వారా పని చేస్తాయి, ఇవి బైనాక్యులర్‌ల ముందు భాగంలో ఉన్న పెద్ద లెన్స్‌లు. చిత్రాన్ని స్పష్టంగా చూసేందుకు దీనిలో అనుగుణంగా అమరుడానికి సహాయపడు అమరికలుంటాయి. బైనాక్యులర్‌లు మన చుట్టూ ఉన్న ప్రపంచాన్ని అన్వేషించడానికి ఒక విలువైన సాధనం, ప్రకృతి అందం, రాత్రిపూట ఆకాశాన్ని గమనించి తృప్తి పొందేందుకు ఉపకరిస్తాయి. చీకటిలో చూసేందుకు నైట్ విజన్ బైనాక్యులర్స్ ఉన్నాయి, రాత్రిపూట అడవిలో జంతువుల కదలికలను సడిచప్పుడు లేకుండా వీక్షించేందుకు నైట్ విజన్ బైనాక్యులర్స్ ఉపయోగపడతాయి.

## ఇవి కూడా చూడండి
* టెలిస్కోపు

## మూలాలు

*బైనాక్యులర్ లో
*టైగర్ సఫారీ

వర్గం:పరికరాలు
రుతిక

**రుతిక** భారతీయ సినిమా నటి. తెలుగు, హిందీ, తమిళ, కన్నడ భాషలలో 50కి పైగా సినిమాలలో నటించింది.

## చిత్ర సమహారం
# సారీ మా ఆయన ఇంట్లో ఉన్నాడు (2010)
# జాలీడేస్ (కన్నడ, తెలుగులో వచ్చిన హ్యపిడేస్ కు రిమేక్)
# బ్లేడ్ బాబ్జీ (2008)
# లవకుశ (2007)
# జాన్ అప్పారావు 40 ప్లస్ (2008)
# ప్రేమాభిషేకం (2008)
# విక్రమార్కుడు (2006)
# సరదా సరదాగా (2006)
# థ్రిల్ (2005)
# రంభ ఊర్వశి (2005)
# రాక్షస (2005)
# ఎక్ట్సా (2004)
# సారీ నాకు పెళ్లైంది (2004)
# డ్రీమ్స్ (2003)
# లాలి హాద్ (2003)
# కత్తెగాళ్లు సార్ కత్తెగాళ్లు (2003)
# గర్ల్‌ఫ్రెండ్ (2002)
# ఫ్రెండ్ (కన్నడ) (2002)
# 6 టీన్స్ (2001)

## మూలాలు

## ఇతర లింకులు
* 
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వైదికి బ్రాహ్మణులు

**వైదికి బ్రాహ్మణులు** (వైదిక, వైదీకులు, వైదికులు, వైదీకి, వైదీకీ) తెలుగు మాట్లాడే స్మార్త బ్రాహ్మణుల లోని ఒక ఉపశాఖకు చెందినవారు. వీరు ముఖ్యంగా ఆది శంకరాచార్యులును ప్రధానంగా అనుసరిస్తారు, ఎక్కువగా ఆంధ్ర ప్రదేశ్లో కేంద్రీకృతమై ఉన్నారు. వైదికి అనే పేరు వేదాలు నుండి తీసుకున్నారు.

## సుప్రసిద్ధ వ్యక్తులు
### కర్ణాటక సంగీతం, సంప్రదాయ కళలు
* శ్యామ శాస్త్రి - మధ్య పురాతన కాలంలో కర్నాటక సంగీత త్రయంలో ఒకరు.

### మత నాయకులు
* శ్రీపాద శ్రీవల్లభ - గురుచరిత్ర ప్రకారం, కలియుగంలో దేవత శ్రీ దత్తాత్రేయ తొలి (అవతారం) అవతారముగా ఉంది.
* వల్లభ ఆచార్య - శ్రీ వల్లభ సంప్రదాయం స్థాపించబడింది, ఇప్పుడు ఉత్తర ప్రదేశ్, బెంగాల్, రాజస్థాన్, గుజరాత్‌లో చలామణిలో ఉంది.
* గణపతి సచ్చిదానంద స్వామి - మైసూర్ లోని అవధూత దత్త పీఠం అధిపతి.
* ఎక్కిరాల భరద్వాజ - "మాస్టర్ గారు" అని పిలుస్తారు, ఆంధ్ర ప్రదేశ్ లోని 'సాయి బాబా సంప్రదాయం' ప్రాచుర్యంలోకి తీసుకుని రావడం జరిగింది.
* చిట్టమూరు రామయ్య - దివ్యజ్ఞాన అనుచరుడు.
* మల్లాది చంద్రశేఖర శాస్త్రి - ప్రముఖ పురాణ ప్రవచకులు.
* ఉషశ్రీ (పురాణపండ సూర్యప్రకాశ దీక్షితులు - రేడియో వ్యాఖ్యాత, ప్రముఖ పురాణ ప్రవచకులు, సాహిత్య రచయిత.
* శ్రీభాష్యం అప్పలాచార్యులు - వక్త, సాహితీ వ్యాఖ్యాత.
* గరికపాటి నరసింహారావు - మహా సహస్రావధాని, ఉపన్యాసకుడిగా సుప్రసిద్ధుడు.
* శ్రీ భారతీ తీర్థ - శృంగేరి శారదా పీఠము యొక్క ప్రస్తుత 36వ పరమాచార్యులు.
* శ్రీ అభినవ విద్యాతీర్థ - శృంగేరి శారదా పీఠము యొక్క 35వ పరమాచార్యులు.
* శ్రీ చంద్రశేఖర భారతి III - శృంగేరి శారదా పీఠము యొక్క 34వ పరమాచార్యులు.
* శ్రీ సచ్చిదానంద శివాభినవ నృసింహ భారతి - శృంగేరి శారదా పీఠము యొక్క 33వ పరమాచార్యులు.

## ఇవి కూడా చూడండి
* తెలుగు బ్రాహ్మణులు
* నియోగులు
* బ్రాహ్మణులు

## మరింత చదవండి
* Christopher Alan Bayly, *Rulers, Townsmen, and Bazaars: North Indian Society in the Age of British Expansion, 1770–1870*, Cambridge University Press, 1983
* Kosambi, Damodar Dharmanand, *Ancient India: a history of its culture and civilization*, p.&nbsp;166–170
* Passarino, et al., The re-colonization of Eurasia during the Late Glacial Maximum
* Ray, Himanshu P., Indian Economic and Social History Review 1987, 24: 443
* Yang, Anand A., *Bazaar India: Markets, Society, and the Colonial State in Bihar*, University of California Press, 1999

వర్గం:తెలుగు బ్రాహ్మణ సమాజం
వర్గం:తెలుగు బ్రాహ్మణులు
వైదికి వెలనాడు

**వైదికి బ్రాహ్మణులు** (వైదిక, వైదీకులు, వైదికులు, వైదీకి, వైదీకీ) తెలుగు మాట్లాడే స్మార్త బ్రాహ్మణుల లోని ఒక ఉపశాఖకు చెందినవారు. వీరి పూర్వీకుల మూలాలు గుంటూరు జిల్లా, ప్రకాశం జిల్లాలు లోని కృష్ణా నది ఒడ్డున తీర ప్రాంతానికి చెందిన పురాతన నామం అయిన **వెలనాడు** ప్రాంతంలోఉన్నాయి. వీరు ముఖ్యంగా ఆది శంకరాచార్యులును ప్రధానంగా అనుసరిస్తారు, ఎక్కువగా ఆంధ్ర ప్రదేశ్లో కేంద్రీకృతమై ఉన్నారు.

## చరిత్ర
వైదికి వెలనాడు ఆధిపత్యం సూచన 12 వ శతాబ్దం నుండి ప్రారంభం నుండి మొదలవుతుంది. వైదికి వెలనాడు బ్రాహ్మణులు బ్రహ్మ నాయుడుతో పలనాడు యుద్ధంలో పాల్గొన్నారు. విజయనగర సామ్రాజ్యము రాజు కృష్ణదేవరాయలు యోధుల కొరకు రోజూ ఆచారాలు జరుపుటకు గోల్కొండ, గుల్బర్గా, అహ్మద్ నగర్, బీజాపూర్ ప్రాంతాలకు చెందిన దక్కన్ బహమనీ సుల్తానులకు వ్యతిరేకంగా జరిగిన యుద్ధాలు సమయంలో 2000 మంది పైగానే బ్రాహ్మణులను నియమించడం జరిగింది. ఈ బ్రాహ్మణ కుటుంబాలు, సుమారుగా 1556 ఎ.డి. సంవత్సరము ప్రాంతంలో తళ్ళికోట యుద్ధంలో శ్రీ కృష్ణదేవ రాయలు అల్లుడు అయిన **రామ రాయలు** ఓటమి తర్వాత హస్తసాముద్రికం, జ్యోతిషశాస్త్రం, నిత్య కర్మ, వివాహం, మరణం వంటి సేవలు అందిస్తూ తమిళనాడు లోని వివిధ ప్రాంతాలలో స్థిరపడ్డాయి.

## ప్రస్తుత కాలం
స్మార్త సంప్రదాయం లోని తెలుగు మాట్లాడే పూజారులు చాలామంది ఈ శాఖకు చెందినవారు, అయితే, ఈ తెగ ప్రజలు ఇతర వృత్తులను కూడా ఎంచుకున్నారు.

## సుప్రసిద్ధ వ్యక్తులు
* సర్ మోక్షగుండం విశ్వేశ్వరయ్య - ప్రముఖ ఇంజనీరు, పండితుడు, రాజనీతిజ్ఞుడు., భారతరత్న గ్రహీత.
* శొంఠి కామేశం - ప్రఖ్యాతిగాంచిన ఇంజనీరు, చిత్రకారుడు. భారత శాస్త్రవేత్త.
* శొంఠి దక్షిణామూర్తి భారత రాజకీయవేత్త, పరోపకారి, స్వాతంత్ర్య సమరయోధుడు, అంతర్జాతీయ ఆరోగ్య సలహాదారు. వైద్యశాస్త్ర ప్రముఖులు.
* చాగంటి కోటేశ్వరరావు - ప్రవచనకారులు
* గరికిపాటి నరసింహారావు - ప్రవచనకారులు, సహస్రావధాని
* సామవేదం షణ్ముఖశర్మ - ప్రవచనకారులు 

### మత నాయకులు
* శ్రీ భారతీ తీర్థ - శృంగేరి శారదా పీఠము యొక్క ప్రస్తుత 36వ పరమాచార్యులు.

### సినిమా రంగం
* భానుమతి రామకృష్ణ - భారతీయ చిత్ర నటి, దర్శకురాలు, సంగీత దర్శకురాలు, గాయకురాలు, నిర్మాత, పుస్తకం, పాటల రచయిత
* త్రివిక్రమ్ శ్రీనివాస్ - తెలుగు సినిమా దర్శకుడు, స్క్రీన్ ప్లే రచయిత.
* S జానకి - తెలుగు సినిమా గాయని
* కృష్ణ కుమారి- తెలుగు సినిమా హీరోయిన్
* సిరివెన్నెల సీతారామశాస్త్రి - తెలుగు సినిమా పాటలు రచయిత
* వేటూరి సుందరరామ మూర్తి - తెలుగు సినిమా పాటలు రచయిత
* కృష్ణ శాస్తి - తెలుగు సినిమా పాటలు రచయిత
* ఆరుద్ర - తెలుగు సినిమా పాటలు రచయిత

## ఇవి కూడా చూడండి
* తెలుగు బ్రాహ్మణులు
* నియోగులు
* బ్రాహ్మణులు
## మూలాలు

## మరింత చదవండి
* B S L Hanumantha Rao, *Social Mobility in Medieval Andhra*, Telugu Academy Press
* Christopher Alan Bayly, *Rulers, Townsmen, and Bazaars: North Indian Society in the Age of British Expansion, 1770–1870*, Cambridge University Press, 1983
* Durga Prasad, History of the Andhras up to 1565 A. D., P. G. PUBLISHERS, GUNTUR (1988) 

వర్గం:తెలుగు బ్రాహ్మణ సమాజం
వర్గం:తెలుగు బ్రాహ్మణులు
బ్రహ్మచారిణీ దుర్గా

**బ్రహ్మచారిణీ దుర్గా** దుర్గాదేవి అవతారాల్లో రెండో అవతారం. గురువు వద్ద బ్రహ్మచార్యాశ్రమంలో తోటి విద్యార్థినులతో ఉండే అమ్మవారి అవతారం ఇది. నవదుర్గల్లో రెండో అవతారమైన బ్రహ్మచారిణీ దుర్గా దేవిని నవరాత్రుల్లో రెండోరోజున పూజిస్తారు. తెల్లని చీర దాల్చి, కుడి  చేతిలో జప మాల, కమండలం, ఎడమ చేతిలో కలశం ధరించి ఉంటుంది బ్రహ్మచారిణీ దేవి.

## శబ్ద ఉత్పత్తి
బ్రహ్మచారిణీ అనే పదం సంస్కృత భాష నుండి వచ్చింది:
# బ్రహ్మ, అంటే అన్నీ తెలిసిన, తానే జగత్తుగా కలిగిన, స్వయంగా దైవం, జ్ఞానం కలిగిన అనే అర్ధం వస్తుంది.
# చారిణి, అంటే చర్య కదలడానికి స్త్రీ రూపం. కదలడం, ఒక పనిలో నిమగ్నమవడం, ఒక దానిని అనుసరించడం వంటి అర్ధాలు వస్తాయి.
మొత్తంగా బ్రహ్మచారిణీ అంటే బ్రహ్మచర్యంలో ఉన్నది అని అర్ధం. ముఖ్యంగా వేదాధ్యయనం చేసే వివాహం కాని విద్యార్ధిని.

## పురాణ గాథ
పురాణాల ప్రకారం పార్వతీ దేవి శివుణ్ణి వివాహం చేసుకోవాలని  కోరుకుంది. ఆమె తల్లిదండ్రులైన మేనకా, హిమవంతులు అది దుర్ఘటమైన కోరిక అని చెప్పినా, ఆమె పట్టుదలతో శివుని కోసం 5000 ఏళ్ళు తపస్సు చేసింది. తారకాసురుడనే రాక్షసుడు శివ సంతానం చేతిలో  తప్ప చనిపోకుండా వరం పొందాడు. సతీదేవి వియోగంలో ఉన్న శివుడు  తిరిగి వివాహం చేసుకోడనీ, ఆయనకు సంతానం కలిగే అవకాశం లేదు  కాబట్టి ఆ రాక్షసుడు అలా వరం కోరుకున్నాడు. కానీ భవానీ పార్వతీ  దేవిగా జన్మెత్తి, శివుని కోసం తపస్సు చేస్తోందని ముందే తెలిసిన  దేవతలు పార్వతీదేవిపై శివుడికి ప్రేమ కలిగేలా చేయమని   మన్మధుణ్ణి కోరతారు. శివునిపై పూలబాణం వేసిన మన్మధుణ్ణి దగ్ధం చేస్తాడు శివుడు. నిరాశ చెందని పార్వతి శివునిలాగానే ఉండేందుకు బ్రహ్మచారిణి అయి, తపస్సు చేస్తూ ఉంటుంది. అలా బ్రహ్మచారిణీ అవతారంలో ఘోరతపస్సు చేస్తుంది అమ్మవారు. ఈ విధంగా సన్యాసిని అయి తిరుగుతూ, తనకు సేవ చేస్తున్న పార్వతి పట్ల అనురాగం పెంచుకుంటాడు శివుడు. కానీ సతీదేవి తప్ప ఇంకెవరూ తన భార్య కాలేరని భావించి శివుడు, తన గురించి తానే పార్వతీదేవికి తప్పుగా చెప్తాడు. తాను దొంగ సన్యాసిని అంటూ స్వనింద చేసుకుంటాడు. కానీ పార్వతీ దేవి అ మాటలను నమ్మకుండా తన తపస్సు తీవ్రతరం చేస్తుంది. చివరికి శివుని పట్టుదలపై పార్వతి ప్రేమే గెలవడంతో ఆమెను వివాహం చేసుకోవడానికి అంగీకరిస్తాడు.

## ధ్యాన శ్లోకం
"దధానాకర పద్మాభ్యా మక్షమాలా కమండలూ
దేవీ ప్రసీదతు మయి బ్రహ్మచారిణ్యనుత్తమా"

నవదుర్గల్లో రెండో అవతారమైన బ్రహ్మచారిణీ దుర్గా దేవిని నవరాత్రుల్లో రెండో రోజైన ఆశ్వీయుజ శుక్ల విదియ నాడు పూజిస్తారు.

## మూలాలు



వర్గం:నవ దుర్గలు